આપનો આ લેખ વાંચીને ઇન્ટરનેશનલ સ્પેસ સ્ટેશનને આકાશમાં આંબવાના જાણે ઓરતા જાગ્યા. અદ્ભુત એપ્લિકેશન ડાઉનલોડ કરીને કામ શરૂ થયું અને વહેલી સવારે ૫ વાગ્યે જાગીને (કોઈ દિવસ આટલો વહેલો કામ સિવાય જાગ્યો હોઉં એવો આ પ્રથમ બનાવ) મોબાઇલમાં નજર રાખી અગાશીએ ઊભો ઊભો આકાશમાં ઉડતો તરાપો જોવા વ્યાકુળ બન્યો અને છેલ્લે જ્યારે આકાશમાં ઉડતું એકવીસમી સદીનું પુષ્પક વિમાન જોયું ત્યારે ખરેખર વિજ્ઞાન સાથે એક તાદાત્મ્ય અને જોડાણ અનુભવ્યું…. મનોમન સલામ કરી, તમને અને વિજ્ઞાનને… અને હવે રોજ ઉપગ્રહ અને આઇએસએસ જોયા વિના રહેવાતું નથી.